VEREJNÁ KONZULTÁCIA

o budúcom využívaní pásma 3600 – 3800 MHz

	Európska komisia prijala 21. mája 2008  rozhodnutie 2008/411/ES o harmonizácií frekvenčného pásma 3400 - 3800 MHz využívaného v rámci pozemských systémov, ktorými sa zabezpečuje poskytovanie celoeurópskych služieb elektronických komunikácií v Spoločenstve (ďalej len „rozhodnutie“). Rozhodnutia Európskej komisie sú pre členské štáty záväzné. Taktiež je v príprave rozhodnutie Európskej konferencie poštových a telekomunikačných administratív – CEPT č. ECC/DEC (11)HH upravujúce podmienky prevádzky v tomto pásme ako je kanálové rozloženie, veľkosť kanálového bloku 5 MHz a mód prevádzky siete TDD.

	Preto Telekomunikačný úrad Slovenskej republiky, za účelom zabezpečenia efektívneho využívania frekvenčného spektra s vhodne stanovenými technickými parametrami a podmienkami ako i stanovenia jasných pravidiel, otvára verejnú konzultáciu o budúcom využívaní frekvenčného pásma 3600 - 3800 MHz. Jej výsledky budú  pre úrad nápomocné  najmä pri rozhodovaní o:

-	spôsobe prideľovania predmetných frekvencií (frekvenčných blokov) podľa princípu založenom na geografickom  usporiadaní,
-	stanovení podmienok uvedených vo výzve na predkladanie ponúk do výberového konania na pridelenie takýchto frekvencií (frekvenčných blokov),
-	počte vydaných individuálnych povolení,
-	stanovení podmienok v individuálnom povolení.

	Princíp budúceho využívania tohto frekvenčného pásma by mal byť založený na technologickej neutralite a neutralite služieb. Rozhodnutie  kladie dôraz na politiku bezdrôtového prístupu pre elektronické komunikačné služby so zameraním na sprístupnenie služieb umožňujúcich širokopásmový prístup pre koncových užívateľov. Očakáva sa, že elektronické komunikačné služby umožňujúce širokopásmový prístup budú paneurópske, a teda že všetci obyvatelia Európskej únie získajú prístup k ekvivalentným službám aj v ostatných členských krajinách. 

	 Pokiaľ ste sa rozhodli prispieť svojim názorom do tejto verejnej konzultácie, dovoľujeme si Vás požiadať, aby Vaše príspevky boli vecné, pokiaľ možno s jasnou a konkrétnou formuláciou textu a s príslušným odôvodnením. Zoznam otázok je uvedený nižšie.
	Vaše príspevky môžete zasielať v elektronickej forme v termíne do 20. novembra 2011 s označením „3,7 GHz – verejná konzultácia“ na adresu  roman.vavro@teleoff.gov.sk

V Bratislave,   19. októbra  2011

									       Ing. Ladislav Mikuš
                                                                                                         predseda TÚ SR

Údaje o respondentovi
Názov / meno: 
  __________________________________________________________________
Adresa:
  __________________________________________________________________
Kontaktná osoba:
  __________________________________________________________________
Štát:
  __________________________________________________________________

Tel.: __________________________    Fax.: ______________________________

e-mail:
  __________________________________________________________________

Otázky

1.	Plánujete poskytovať služby širokopásmového prístupu na území Slovenskej republiky v pásme 3600 – 3800 MHz v zmysle rozhodnutia 2008/411/ES?
Uveďte dôvod.

2.	Plánujete poskytovať služby širokopásmového prístupu (alebo ich už poskytujete) v iných krajinách Európskej únie alebo vo svete?
Uveďte dôvod.

3.	Úrad plánuje prideľovať frekvencie podľa princípu, založenom na geografickom usporiadaní. Podľa Vášho názoru by toto prideľovanie malo byť podľa:
a.	okresov (lokálne)
b.	krajov (regionálne)
c.	celoplošné (celé územie SR)
d.	iné
Uveďte dôvod.

4.	Akú minimálnu/optimálnu veľkosť by mal mať pridelený frekvenčný blok pre poskytovanie služby širokopásmového prístupu  (môžete uviesť násobok šírky bloku)?

5.	Zvažujete možnosť zriadenia a prevádzkovania bezdrôtovej elektronickej komunikačnej siete na poskytovanie služieb širokopásmového prístupu:
a.	pevného a nomádskeho pripojenia
b.	mobilného pripojenia
c.	Uveďte dôvod.

6.	S využitím ktorého štandardu na poskytovanie služieb širokopásmového prístupu uvažujete? 
Uveďte komentár.

7.	Uveďte prosím ďalšie podnety a pripomienky.